open-index/open-wikipedia-markdown huggingface dataset:
Ελεύθερο Κράτος της Πρωσίας

Το **Ελεύθερο Κράτος της Πρωσίας** (γνωστή και ως Πρωσία, ) ήταν κρατίδιο της Γερμανίας από το 1918 έως το 1947. Πρωτεύουσα του κρατιδίου ήταν το Βερολίνο, πρωτεύουσα της σημερινής Γερμανίας.

Το ελεύθερο κράτος της Πρωσίας ιδρύθηκε το 1918 μετά τη Γερμανική Επανάσταση, η οποία κατέλυσε τη Γερμανική Αυτοκρατορία και ίδρυσε τη Δημοκρατία της Βαϊμάρης ως επακόλουθο του Α΄ Παγκοσμίου Πολέμου. Το νέο κρατίδιο ήταν διάδοχος του Βασιλείου της Πρωσίας, αλλά χαρακτηριζόταν από δημοκρατική διακυβέρνηση και μικρότερη έκταση μετά τις εδαφικές αλλαγές μετά τον πόλεμο. Τα εδάφη που έχασε η Πρωσία μετά το πόλεμο ήταν το Όιπεν-Μαλμεντί (υπέρ του Βελγίου), το βόρειο Σλέσβιχ (υπέρ της Δανίας), το μεγαλύτερο μέρος των επαρχιών Πόζεν, Δυτικής Πρωσίας και τμήμα της Άνω Σιλεσίας (υπέρ της Πολωνίας) μετά από δημοψήφισμα. Τέλος η πόλη του Ντάντσιχ και οι γύρω οικισμοί εντάχθηκαν σε μια νέα επικράτεια, την Ελεύθερη Πόλη του Ντάντσιχ. Ακόμη, η πόλη του Μέμελ και τα περίχωρά του αρχικά διαχωρίστηκε (το 1920) από τη Γερμανία και εντάχθηκε σε ξεχωριστή επικράτεια (αλλά όχι ανεξάρτητη) και το 1923 προσαρτήθηκε στη Λιθουανία με καθεστώς αυτόνομης περιοχής, με αποτέλεσμα τον διαχωρισμό της επαρχίας της Ανατολικής Πρωσίας από την υπόλοιπη χώρα. Παρόλο που η Πρωσία υπέστη το μεγαλύτερο μέρος των εδαφικών απωλειών της Γερμανίας μετά τον πόλεμο, παρέμενε το μεγαλύτερο κρατίδιο κατέχοντας σχεδόν τα πέντε όγδοα (62.5%) του πληθυσμού και της έκτασης της χώρας και φιλοξενώντας την ομοσπονδιακή πρωτεύουσα, το Βερολίνο. Το πολίτευμα της Πρωσίας άλλαξε, καθώς πλέον δεν ήταν απολυταρχικό κράτος, αλλά κυβερνιόταν δημοκρατικά.

Η δημοκρατική κυβέρνηση της Πρωσίας ανετράπη με το Πρόισενσλαγκ (πραξικόπημα της Πρωσίας) το 1932, τοποθετώντας το κρατίδιο σε καθεστώς κεντρικής διακυβέρνησης με ένα πραξικόπημα υπό την ηγεσία του καγκελάριου Φραντς φον Πάπεν που εκδίωξε τον πρωθυπουργό Ότο Μπράουν. Η ίδρυση της Ναζιστικής Γερμανίας το 1933 έθεσε τα θεμέλια της διαδικασίας της *[[Gleichschaltung|ευθυγράμμισης]]*, τερματίζοντας τις νομικές προκλήσεις για το Πρόισενσλαγκ και θέτοντας την Πρωσία υπό τον άμεσο έλεγχο του Εθνικοσοσιαλιστικού Γερμανικού Κόμματος των Εργατών με τον Χέρμαν Γκαίρινγκ ως πρωθυπουργό. Το 1934 τα γερμανικά κρατίδια αντικαταστάθηκαν ντε φάκτο από το σύστημα των γκάου. Μετά το τέλος του Β΄ Παγκοσμίου Πολέμου ο Ότο Μπράουν προσέγγισε τους αξιωματούχους των Συμμάχων στην κατειλλημένη Γερμανία σε μια προσπάθεια να αποκαταστήσει τη νόμιμη κυβέρνηση της Πρωσίας, αλλά το αίτημα απορρίφθηκε και η Πρωσία καταργήθηκε το 1947.

## Παραπομπές


Κατηγορία:Πρωσία
Κατηγορία:Ιστορία της Γερμανίας
Φάρος Εύβοιας

*Για συνώνυμους οικισμούς στην Ελλάδα δείτε το λήμμα: [[Φάρος (αποσαφήνιση)]]*

Ο **Φάρος** είναι παραθαλάσσιο χωριό της Περιφερειακής Ενότητας Ευβοίας σε υψόμετρο 10 μέτρων.

## Γενικά στοιχεία
Ο Φάρος βρίσκεται στην ηπειρωτική Στερεά Ελλάδα, στις δυτικές ακτές του Νότιου Ευβοϊκού κόλπου και σε απόσταση (οδική) 13,5 χλμ. νότια της Χαλκίδας. Οι κάτοικοι του χωριού ασχολούνται κυρίως με την καλλιέργεια σταφυλιών και ελιών και ορισμένοι με τον επιχειρηματικό τομέα. Αποτελεί τουριστικό θέρετρο της ευρύτερης περιοχής και διαθέτει αρκετά ενοικιαζόμενα δωμάτια και καταστήματα αναψυχής και εστίασης (ταβέρνες, ουζερί). Στη βορειοανατολική άκρη του χωριού υπάρχει φάρος που ονομάζεται «Φάρος της Αυλίδος» και σηματοδοτεί την νότια είσοδο του στενού πορθμού που χωρίζει την Εύβοια από την ηπειρωτική χώρα. Κατασκευάστηκε το 1880 από τη Γαλλική Εταιρεία Φάρων και έχει ύψος πύργου 9 μέτρα το δε εστιακό του ύψος είναι 10 μέτρα. 

Η παλιά ονομασία του χωριού είναι *Γεραλί* και έτσι αναφέρεται επίσημα το 1835 να προσαρτάται στον τότε δήμο Αυλίδος. Το 1928 με το ΦΕΚ 244Α - 22/11/1928 ορίζεται έδρα της νεοϊδρυθείσας κοινότητας Γεραλίου και το 1955 με το ΦΕΚ 287Α - 10/10/1955 μετονομάστηκε σε Φάρος λόγω του φάρου που δεσπόζει στα βορειοανατολικά του χωριού, καθώς και στο τρίτο στενότερο σημείο της ηπειρωτικής Ελλάδος με την νήσο Εύβοια.  Σύμφωνα με το πρόγραμμα ''Καλλικράτης'' αποτελεί την τοπική κοινότητα Φάρου που υπάγεται στη δημοτική ενότητα Αυλίδος του Δήμου Χαλκιδέων και σύμφωνα με την απογραφή του 2011 έχει 1.171 μόνιμους κατοίκους.

## Εξωτερικοί σύνδεσμοι
* Διαμονή Προσωπικού του ΠΝ Φάρους Αυλίδα - Χαλκίδα από τον ιστότοπο Υπηρεσία Φάρων

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Πέτρες Φλώρινας

Οι **Πέτρες** είναι ορεινό χωριό της Δυτικής Μακεδονίας στην Περιφερειακή Ενότητα Φλώρινας.

## Γεωγραφικά - ιστορικά στοιχεία
Οι Πέτρες βρίσκονται στους πρόποδες του όρους Λελεκίου σε υψόμετρο 590 μέτρα και στις δυτικές όχθες της ομώνυμης λίμνης. Απέχουν 5 χιλιόμετρα βόρεια από το Αμύνταιο. Το κλίμα του χωριού είναι ηπειρωτικό και οι περισσότεροι κάτοικοι του χωριού ασχολούνται με τη γεωργία (καλλιέργεια αμπελιών, κρεμμυδιών), κτηνοτροφία και αλιεία. 

Το χωριό ιδρύθηκε στην ρωμαϊκή εποχή και στις πλαγιές του λόφου «Γκράτιστα» έχει αποκαλυφθεί ελληνιστικός οικισμός που καταλαμβάνει έκταση περίπου 20 εκταρίων. Η περιοχή από το 1984 έχει κηρυχθεί αρχαιολογικός χώρος. Επί Τουρκοκρατίας ήταν γνωστή ως «Πετρισκός» και με την τουρκική απογραφή του 1481 κατοικούσαν συνολικά 67 οικογένειες με σημαντικότερο προϊόν του χωριού να είναι τα δημητριακά.

Η περιοχή γύρω από τη λίμνη Πετρών και το χωριό έχει χαρακτηριστεί ως Τοπίο Ιδιαίτερου Φυσικού Κάλους (ΤΙΦΚ) και τόπος διαβίωσης περίπου 130 ειδών σπάνιων πουλιών όπως η λαγγόνα, η νανόχηνα και το χρυσογέρακο, γι΄αυτό και αποτελεί βιότοπο Natura 2000.

## Διοικητικά
Ως οικισμός αναφέρεται επίσημα  μετά την απελευθέρωση το 1918 με την ονομασία *Πέτερσκον* στο ΦΕΚ 259Α - 29/12/1918 να   ορίζεται έδρα της ομώνυμης κοινότητας. Το 1926 με το ΦΕΚ 346Α - 04/10/1926 μετονομάστηκε σε Πέτρες. Σύμφωνα με το σχέδιο Καλλικράτης αποτελεί την τοπική κοινότητα Πετρών που ανήκει στη δημοτική ενότητα Αμυνταίου του Δήμου Αμυνταίου και σύμφωνα με την απογραφή του 2021 έχει πληθυσμό 231 κατοίκους.

### Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


Κατηγορία:Χωριά της περιφερειακής ενότητας Φλώρινας
Περιπατητική Σχολή

Ο **Περίπατος** είναι το όνομα της φιλοσοφικής σχολής του Αριστοτέλη. Όπως και οι άλλες φιλοσοφικές σχολές της Αθήνας (Ακαδημίας, Στοά, Κήπος) αντλεί το όνομά του από τον τόπο απ 'όπου τα μαθήματα έλαβαν χώρα (σε αυτή την περίπτωση από *Περίπατο*). Κατά συνέπεια, τα μέλη του σχολείου ονομάστηκαν Περιπατητικοί.

Σήμερα, οι όροι «περιπατητικό» και το επίθετο «περιπατητικό» χρησιμοποιούνται σχεδόν αποκλειστικά με την έννοια των "εκπροσώπων / οπαδών του δόγματος του Αριστοτέλη" ή "με βάση τη διδασκαλία του Αριστοτέλη".

Κατηγορία:Αριστοτέλης
Κατηγορία:Ελληνιστική φιλοσοφία
Κατηγορία:Ελληνική φιλοσοφία
Ειδικές Δυνάμεις (Τουρκία)

Οι **Ειδικές Δυνάμεις της Τουρκίας** (τουρκικά: *Özel Kuvvetler Komutanlığı*) γνωστοί και ως **μπορντώ μπερέδες** είναι ειδικά στρατιωτικά σώματα του Τουρκικού Στρατού. Τα μέλη των ειδικών δυνάμεων επιλέγονται από όλα τα τμήματα των Ενόπλων Δυνάμεων. Οι Ειδικές Δυνάμεις μπορούν να θεωρηθούν ως το τουρκικό ισοδύναμο των ειδικών δυνάμεων του αμερικανικού στρατού. Ιδρύθηκαν το 1992.

## Παραπομπές

Κατηγορία:Τουρκικές Ένοπλες Δυνάμεις
Πηνελόπη Κάσας

Η **Πηνελόπη Κάσας** (25 Μαΐου 1943 – 11 Αυγούστου 2013) ήταν Αμερικανίδα συγγραφέας τροφίμων, βιβλίων μαγειρικής, συγγραφέας με ειδίκευση στην κουζίνα της Ισπανίας. Έγραψε διάφορα βιβλία που επικεντρώνονταν στην κουζίνα της Ισπανίας, ξεκινώντας από την δεκαετία του 1980.

Η Κάσας κυκλοφόρησε το πρώτο της βιβλίο, το The Foods and Wines of Spain (*Τα Τρόφιμα και Κρασιά της Ισπανίας)*, το 1982. Το πρώτο της βιβλίο εκδίδεται εδώ και αρκετά χρόνια. Δημοσίευσε πέντε πιο εμπεριστατωμένα βιβλία και βιβλία μαγειρικής για την ισπανική κουζίνα. Το επόμενο βιβλίο, το Tapas: The Little Dishes of Spain, το οποίο κυκλοφόρησε το 1985, αναφερόταν στα τάπας και τις σχετικές έννοιες. Το τελευταίο βιβλίο της Κάσας με τίτλο La Cocina de Mama: The Great Home Cooking of Spain κυκλοφόρησε το 2005.

Η Κάσας γεννήθηκε με το όνομα **Πηνελόπη Φέξα** σε οικογένεια ελλήνων μεταναστών. Οι γονείς της ήταν οι Αντωνία και Αχιλλέας Φέξας. Γεννήθηκε στις 25 Μαΐου του 1943, στο Γουάιτστοουν του Κουίνς στην Νέα Υόρκη. Ο μοναδικός αδερφός της, ο Τομ Φέξας, ήταν σχεδιαστής θαλαμηγών. Γνώρισε τον σύζυγό της, Λουίς Κάσας, ενώ σπούδαζε στο κολλέγιο Βασάρ της Ισπανίας κατά τη διάρκεια της δεκαετίας του 1960. Σπούδασε και στο Πανεπιστήμιο της Μαδρίτης.

Η Κάσας πέθανε από λευχαιμία στο σπίτι της στο Μανχάσετ της Νέας Υόρκης στις 11 Αυγούστου 2013.

## Παραπομπές


Κατηγορία:Αμερικανοί ελληνικής καταγωγής
Κατηγορία:Ισπανική κουζίνα
Κατηγορία:Αμερικανοί συγγραφείς βιβλίων μαγειρικής
Αντιγόνη Γόνη

Η **Αντιγόνη Γόνη** (γεννήθηκε στην Αθήνα στις 8 Μαρτίου 1969) είναι Ελληνίδα κιθαρίστρια και τραγουδίστρια, ιδρύτρια και πρόεδρος του προκολεγιακού τμήματος στο Τμήμα Κιθάρας της σχολής Τζουιλιάρντ. 

Η Γόνη γεννήθηκε στην Αθήνα και σπούδασε στο εθνικό ωδείο Αθηνών υπό την καθοδήγηση του Ευάγγελου Ασημακόπουλου. Συνέχισε τις σπουδές της στην Βασιλική Ακαδημία Μουσικής στο Λονδίνο και εκπαιδεύτηκε επίσης από τον Τζούλιαν Μπρημ. Συνέχισε τις σπουδές της υπό την Σάρον Ίσμπιν στη σχολή Τζουιλιάρντ στη Νέα Υόρκη.

Έχει δώσει παραστάσεις στις Ηνωμένες Πολιτείες, την Ιαπωνία, την Πορτογαλία, τη Γαλλία, και άλλες χώρες. Η καριέρα της άνθισε στα μέσα της δεκαετίας του 1990, αφού κέρδισε τον διαγωνισμό του Αμερικανικού Ιδρύματος Κιθάρας, δίνοντας 65 συναυλίες στη Βόρεια Αμερική. Επίσης κέρδισε συμβόλαιο με τη Naxos Records, με την οποία έχει ηχογραφήσει τρεις επιτυχημένους δίσκους. 

Η Γόνη είναι καθηγήτρια στο Βασιλικό Ωδείο των Βρυξελλών. Ήταν πρόεδρος στο Τμήμα Κιθάρας στο προκολεγιακό τμήμα του κολλεγίου Τζουιλιάρντ μεταξύ του 1995 και του 2004. Σήμερα κατέχει θέσεις στο Πανεπιστήμιο Κολούμπια και την Βασιλική Ακαδημία Μουσικής του Λονδίνου, μοιράζοντας τον χρόνο της μεταξύ των Ηνωμένων Πολιτειών, των Βρυξελλών και της Αθήνας.

## Εξωτερικοί σύνδεσμοι
* Επίσημη ιστοσελίδα

## Παραπομπές


Κατηγορία:Ελληνίδες τραγουδίστριες
Νίκη Οικονόμου

Η **Νίκη Οικονόμου** (γεννήθηκε το 1946 στην Ελλάδα) είναι ελληνοπολωνή τραγουδίστρια, μέλος των συγκροτημάτων Filipinki, Hellen και Pro Contra. 

## Βιογραφία
Μετά την άφιξή της στην Πολωνία το 1950, εγκαταστάθηκε στο Πόλιτσε. Ήταν φοιτήτρια της Τεχνικής Σχολής Εμπορίου του Στσέτσιν. Το 1961 εντάχθηκε στο συγκρότημα Φιλιπίνκι (Filipinki) και ήταν μέλος της βασικής σύνθεσης του συγκροτήματος μέχρι τον Ιούλιο του 1970. Μετά, έγινε για ένα σύντομο διάστημα μέλος του ελληνικού συγκροτήματος Hellen. Το 1972 εντάχθηκε για ένα μικρό διάστημα στους Pro Contra. Στις 23 Δεκεμβρίου 1974 παντρεύτηκε με τον Βέλγο τραγουδιστή και συνθέτη Χένρι Σερόκι, πολωνικής καταγωγής. Μετακόμισε στο Βέλγιο το 1974 και εξακολουθεί να ζει στις Βρυξέλλες. 

## Εργογραφία
* Τα παιδιά του Πειραιά (Dzieci Pireusu, 1963, με μουσική και λόγια του Μάνου Χατζιδάκη) 
* Daleko od Aten (Μακριά από την Αθήνα, 1966, με μουσική του Γιαν Γιανικόφσκι και λόγια του Βουοντζίμιερζ Πατουσίνσκι) 
* Je*ś*li kochasz, nigdy nie mów o tym (1970, με μουσική του Ματέους Σβιετσίτσκι και λόγια του Γκζέγκοζ Βάλτσα).

## Βιβλιογραφία

* Waschko R., *Przewodnik Iskier: muzyka jazzowa i rozrywkowa*, Warszawa 1970, Państwowe Wydawnictwo „Iskry”, tu hasło *Filipinki*, s. 93, s. 358.
* Wolański R., *Leksykon Polskiej Muzyki Rozrywkowej*, Warszawa 1995, Agencja Wydawnicza MOREX, , tu hasło *Filipinki*, s. 51, 52.
* Szczygielski M., *Filipinki - to my!* *Ilustrowana historia pierwszego polskiego girlsbandu*, Warszawa 2013, Instytut Wydawniczy Latarnik, Agora SA, Oficyna Wydawnicza AS, .

## Εξωτερικοί σύνδεσμοι

* ''Παιδιά του Πειραιά'' 
* ''Μακριά από την Αθήνα'' (τραγούδι στα πολωνικα) 

## Παραπομπές


Κατηγορία:Πολωνές τραγουδίστριες
Τζιμ Χάτον

Ο **Τζιμ Χάτον** (Αγγλικά *Jim Hutton*, 4 Ιανουαρίου 1949 Κάρλοου - 1 Ιανουαρίου 2010 Κάρλοου) ήταν Ιρλανδός κομμωτής και σύντροφος του τραγουδιστή των Queen Φρέντι Μέρκιουρι την περίοδο 1985-1991.

Γνωρίστηκε με τον Μέρκιουρι το 1983 σε κλαμπ στο Λονδίνο όταν ήταν ακόμη κομμωτής ωστόσο δεν ήταν καλή η πρώτη τους συνάντηση. Πάλι στο ίδιο κλαμπ το 1985 αποφάσισαν να μείνουν μαζί.

Ο ίδιος έκανε εξετάσεις για AIDS και ήταν θετικός, αλλά δεν το είπε στον Μέρκιουρι παρά μόνο λίγες μέρες πριν πεθάνει. Έμεινε δίπλα του μέχρι και την τελευταία μέρα λέγοντας χαρακτηριστικά «Σε αγαπάω Φρέντυ, δεν πάω πουθενά», όπως και έγινε.

Κληρονόμησε τελικά 500.000 λίρες όπου με αυτές έχτισε ένα σπίτι στο Κάρλοου, συνέχισε να εργάζεται ως κομμωτής. Παράλληλα μίλησε για τη ζωή του με τον Μέρκιουρι σε διάφορες εκπομπές και έγραψε  βιβλίο με τίτλο "Freddie and Me".

Πέθανε την πρωτοχρονιά του 2010 στο σπίτι του από καρκίνο του πνεύμονα σε ηλικία 60 ετών. Παρόλο που είχε τον ιό για περισσότερα από είκοσι χρόνια δεν νόσησε ποτέ από αυτόν.

## Παραπομπές


Κατηγορία:Ιρλανδοί
Ευτυχία Μιχαηλίδου

Η **Ευτυχία «Έφη» Μιχαηλίδου ** (γεννημένη στις 20 Σεπτεμβρίου 1977) είναι Ελληνίδα πρώην ποδοσφαιρίστρια. Έπαιζε ως μέσος στην εθνική ομάδα ποδοσφαίρου γυναικών της Ελλάδας, κάνοντας περίπου 80 εμφανίσεις. Αγωνίστηκε στους Θερινούς Ολυμπιακούς Αγώνες του 2004. Σε επίπεδο συλλόγων, αγωνίστηκε για την Α.Ο. Καβάλα 86 και Αμαζόνες Δράμας.

## Εξωτερικοί σύνδεσμοι

* 
* Efi Michailidou

## Παραπομπές


Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Σοφία Σμιθ

Η **Σοφία Σμιθ** (γεννημένη στις 18 Νοεμβρίου 1978) είναι Ελληνοαμερικανίδα πρώην ποδοσφαιρίστρια. Αγωνίστηκε ως μέσος. Συμμετείχε στους Θερινούς Ολυμπιακούς Αγώνες 2004 με την εθνική ομάδα γυναικείου ποδοσφαίρου της Ελλάδας. Σε επίπεδο συλλόγων, έπαιξε για τη Χιούστον Σταρς στις Ηνωμένες Πολιτείες.

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανοί ελληνικής καταγωγής
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Τάνια Καλύβας

Η **Τάνια Καλύβας** (γεννηθείσα στις 26 Αυγούστου 1979) είναι Ελληνοαμερικανίδα πρώην ποδοσφαιρίστρια.

Η Καλύβας έπαιξε στην κολεγιακή ομάδα ποδοσφαίρου του Πανεπιστήμιο του Πρίνστον και για τους Καλιφόρνια Στορμ.

Η Καλύβας ήταν μια από τις 8 Ελληνοαμερικανίδες-μέλη της Ελληνικής γυναικείας εθνικής ομάδας ποδοσφαίρου που συμμετείχε στους Θερινούς Ολυμπιακούς Αγώνες 2004. Συμμετείχε σε προολυμπιακά τουρνουά και φιλικά, συμπεριλαμβανομένης μιας ισοπαλίας με τη Ρωσία στις 22 Φεβρουαρίου 2004. Έκανε δύο εμφανίσεις στην κύρια διοργάνωση, καθώς η Ελλάδα τερμάτισε τελευταία.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Δήμητρα Παντελιάδου

Η **Δήμητρα Παντελιάδου** (γεννήθηκε στις 15 Φεβρουαρίου 1986) είναι Ελληνίδα ποδοσφαιρίστρια. Έχει υπάρξει επιθετικός καθώς και αρχηγός στην ομαδα του ΠΑΟΚ Θεσσαλονίκης, με τον οποίο έχει αγωνιστεί στο Τσάμπιονς Λιγκ. Είναι μέλος της ελληνικής εθνικής ομάδας και αγωνίστηκε στους Ολυμπιακούς Αγώνες 2004, στη διοργάνωση του ποδοσφαίρου γυναικών.

## Παραπομπές


Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες Άρη Θεσσαλονίκης
Κατηγορία:Ποδοσφαιρίστριες ΠΑΟΚ
Κλειστό Γήπεδο Γλαύκου

To **Κλειστό Γήπεδο Γλαύκου** είναι αθλητική εγκατάσταση στην Πάτρα, ιδιοκτησία και έδρα του σωματείου Α.Ο. Γλαύκος.

Κατασκευάστηκε σε χώρο της παλαιάς βιομηχανίας Πειραϊκή-Πατραϊκή, ο οποίος αναμορφώθηκε πλήρως και βρίσκεται στο νότιο τμήμα των πρώην εγκαταστάσεων της, επί της οδού Μαρκιανού, στην περιοχή της Κρύας Ιτεών. Η απόσταση του γηπέδου από το κέντρο της πόλης οδικώς, είναι περίπου 5 χιλιόμετρα.

## Παραπομπές


## Εξωτερικοί σύνδεσμοι
* GlafkosBC.blogspot.com - Επίσημο ιστολόγιο Α.Ο. Γλαύκου: Γήπεδο.
* Ιστότοπος Gipeda.gr: Κλειστό Γήπεδο Γλαύκου .

Κατηγορία:Κλειστά στάδια στην Ελλάδα
Κατηγορία:Γήπεδα καλαθοσφαίρισης στην Ελλάδα
Κατηγορία:Αθλητικές εγκαταστάσεις στην Αχαΐα
Κατηγορία:Αθλητικές εγκαταστάσεις στην Πάτρα
Βασιλική Σουπιάδου

Η **Βασιλική Σουπιάδου** (γεννήθηκε ) είναι Ελληνίδα πρώην ποδοσφαιρίστρια. Αγωνίστηκε ως επιθετικός για την Eθνική Oμάδα των γυναικών.

## Καριέρα σε συλλόγους

Αγωνίστηκε στην ομάδα ΑΕ Αίγινας.

## Διεθνής καριέρα

Ήταν μέλος της ομάδας που αγωνίστηκε στους Ολυμπιακούς Αγώνες του 2004, οι οποίοι πραγματοποιήθηκαν στην Αθήνα.

## Παραπομπές


## Εξωτερικοί σύνδεσμοι

* 
* Προφίλ στο *sports-reference.com*

Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κωνσταντίνα Κατσαΐτη

Η **Κωνσταντίνα Κατσαΐτη **(γεννήθηκε στις 17 Μαΐου 1980) είναι Ελληνίδα προπονήτρια και πρώην ποδοσφαιρίστρια. Αγωνιζόταν ως αμυντικός και μέσος. Αγωνιζόταν για την γυναικεία εθνική ομάδα ποδοσφαίρου της Ελλάδας από το 1994 έως το 2014 συμπληρώνοντας 90 διεθνείς συμμετοχές και 14 γκόλ , με κορυφαία συμμετοχή στους Ολυμπιακούς Αγώνες της Αθήνας,  το 2004 . Αγωνίστηκε ως ποδοσφαιρίστρια στους συλλόγους της Α.Ε. Αίγινας (Α εθνική κατηγορία ) , ΑΡΗ ΘΕΣΣΑΛΟΝΙΚΗΣ (Α΄ Εθνική κατηγορία ) , ΑΕ ΟΔΥΣΣΕΑ ΓΛΥΦΑΔΑΣ (Α΄ Εθνική κατηγορία)   . 

Κάτοχος τριών πρωταθλημάτων Ελλάδας το (2003-2004-2005) με την ομάδα της ΑΕ ΑΙΓΙΝΑΣ και 12 συμμετοχές στο UEFA Women's Champions League με 8 γκολ . UEFA WOMENS CUP 2003-2004 group B2 https://en.wikipedia.org/wiki/2003%E2%80%9304_UEFA_Women%27s_Cup#Group_B2.  UEFA WOMENS CUP 2004-2005 group A8  , UEFA WOMENS CUP 2005-2006 group A9  

Κορυφαία συλλογική επιτυχία η πρόκριση στις 16 καλύτερες ομάδες της Ευρώπης το 2005 με την ομάδα της ΑΕ ΑΙΓΙΝΑΣ στο UEFA Women's Champions League στον όμιλο Β2  βρίσκοντας αντιπάλους την **Arsenal LFC** , την **Djurgården/Älvsjö** και την **Athletic Bilbao Ladies**  **.** 

Από το 2018 αγωνίζεται με τα χρώματα της Εθνικής ομάδας ποδοσφαιρου  γυναικών Ενόπλων Δυνάμεων , Σωμάτων Ασφαλείας (CISM) κατακτώντας την 3η θέση στο Πανευρωπαϊκό Πρωτάθλημα το 2018. 

Ως προπονήτρια , κάτοχος διπλώματος UEFA B  , διετέλεσε στην ομάδα της ΑΕ ΓΛΥΦΑΔΑΣ (Α΄Εθνική κατηγορία ) για τις χρονιές 2014 - 2015 ,2017-2020 , στην ομάδα των Αβαντίδων Χαλκίδας το 2021 (Α΄εθνική κατηγορία ) .

## Παραπομπές


## Εξωτερικοί σύνδεσμοι

* 

Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Αγγελική Λαγουμτζή

Η **Αγγελική Λαγουμτζή** (γεννήθηκε στις ) είναι Ελληνίδα παίκτρια του γυναικείου ποδοσφαίρου. Αγωνίστηκε ως πλάγια μέσος.

Ήταν μέρος της γυναικείας εθνικής ομάδας ποδοσφαίρου της Ελλάδας. Αγωνίστηκε στους Ολυμπιακούς Αγώνες του 2004. Σε επίπεδο συλλόγων, αγωνίστηκε στην Καβάλα 86.

## Παραπομπές


Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Αγγελική Τεφάνη

Η **Αγγελική Τεφάνη **(γεννήθηκε στις ) είναι Ελληνίδα ποδοσφαιρίστρια. Αγωνίστηκε ως επιθετικός. Ήταν μέρος της εθνικής ομάδας ποδοσφαίρου γυναικών της Ελλάδας η οποία αγωνίστηκε στους Ολυμπιακούς Αγώνες του 2004. Σε επίπεδο συλλόγων, αγωνίστηκε στον Ήφαιστο Περιστερίου.

## Παραπομπές


Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Αναστασία Παπαδοπούλου

Η **Αναστασία Παπαδοπούλου **(γεννήθηκε στις ) είναι Ελληνίδα παίκτρια του γυναικείου ποδοσφαίρου. Αγωνίζεται ως επιθετικός. Αγωνίστηκε στους Θερινούς Ολυμπιακούς Αγώνες 2004 με την εθνική ομάδα ποδοσφαίρου γυναικών της Ελλάδας. Σε επίπεδο συλλόγων, έπαιξε για την Καβάλα 86. και Αμαζόνες Δράμας όπου και αγωνίστηκαν στους ομίλους του Champions league γυναικών το 2014 .Ήταν διεθνής με την εθνική ομάδα Γυναικών 1 εκ των αρχηγών της ομάδας γυναικών, καταγράφοντας 104 συμμετοχές  με το εθνόσημο από το 2003 έως το 2018 όπου αποσύρθηκε από την ενεργό δράση.

## Καριέρα συλλόγου

### Αμαζόνες Δράμας
Τον Αύγουστο του 2014, η Παπαδοπούλου ήταν αρχηγός των Αμαζόνων Δράμας στο UEFA Women's Champions League για πρώτη φορά στην ιστορία τους. Ξεκίνησε βασική σε κάθε αγώνα και σημείωσε 3 γκολ σε 3 παιχνίδια.

## Παραπομπές


Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Μαρία Μήτκου

Η **Μαρία Μήτκου** (Θεσσαλονίκη, 11 Απριλίου 1994) είναι Ελληνίδα ποδοσφαιρίστρια. Αγωνίζεται ως αριστερό μπακ, πλάγια μέσος και σε επίπεδο συλλόγων παίζει για τον ΠΑΟΚ. Στον παρελθόν έχει αγωνιστεί στον Άρη και στις Αμαζόνες Δράμας.

Είναι μέλος της ελληνικής εθνικής ομάδας. Τον Απρίλιο του 2012 σκόραρε στα 17 της το πρώτο επίσημο γκολ της για την κύρια ομάδα εναντίον της Βόρειας Μακεδονίας.

## Διακρίσεις
**Αμαζόνες Δράμας** 

* Πρωτάθλημα ποδοσφαίρου γυναικών Ελλάδας (2014)
* Κύπελλο γυναικών Ελλάδος (φιναλίστ 2014, φιναλίστ 2016)

**ΠΑΟΚ** 

* Πρωτάθλημα ποδοσφαίρου γυναικών Ελλάδας (2019, 2020, 2021, 2022, 2023,2024)
* Κύπελλο γυναικών Ελλάδας (2024)

## Παραπομπές


Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες Άρη Θεσσαλονίκης
Κατηγορία:Ποδοσφαιρίστριες ΠΑΟΚ
Βασιλική Μοσκοφίδου

Η **Βασιλική Μοσκοφίδου** (γενν. 22 Ιουνίου 1991) είναι Ελληνίδα ποδοσφαιρίστρια. 

Είναι μέλος της ελληνικής εθνικής ομάδας από το 2009 Τον Μάρτιο του 2012, σκόραρε το πρώτο της γκολ εναντίον της Πολωνίας.

## Παραπομπές


Facebook. Vaso moskofidou 

Κατηγορία:Ελληνίδες ποδοσφαιρίστριες
Σοφία Πελεκούδα

Η **Σοφία Πελεκούδα** (γεννημένη στις 22 Σεπτεμβρίου 1994) είναι Ελληνίδα ποδοσφαιρίστρια. Αγωνίζεται ως αμυντικός για τον Ολυμπιακό.  Είναι διεθνής με την εθνική ομάδα, ξεκινώντας από το 2013, και έχει κάνει σπουδαία καριέρα τόσο εντός όσο και εκτός συνόρων. 

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ποδοσφαιρίστριες
Ευφροσύνη Ξέρα

Η **Ευφροσύνη Ξέρα** (γεννημένη στις 12 Ιουνίου 1992) είναι Ελληνίδα παίκτρια του γυναικείου ποδοσφαίρου. Αγωνίζεται ως αμυντικός. Έχει κάνει 3 εμφανίσεις με την εθνική Ελλάδας Κ19 και 11 με την κύρια ομάδα, αλλά δεν έχει πετύχει ακόμη κάποιο γκολ. Έχει αγωνιστεί σε αγώνες της κύριας εθνικής ομάδας από το 2011.

## Παραπομπές


## Εξωτερικοί σύνδεσμοι
* 

Κατηγορία:Ελληνίδες ποδοσφαιρίστριες
Καλομοίρα Κοντομίχη

Η **Καλομοίρα Κοντομίχη** (γεννηθείσα στις 3 Αυγούστου 1984) είναι Ελληνίδα παίκτρια του γυναικείου ποδοσφαίρου. Αγωνίζεται ως επιθετικός.

Η Κοντομίχη αγωνίζεται στην Καλλιθέα της Α΄ Εθνικής ποδοσφαίρου γυναικών.

Η Κοντομίχη εμφανίστηκε επτά φορές στους προκριματικούς αγώνες που έδωσε η εθνική ομάδα ποδοσφαίρου γυναικών της Ελλάδας για το παγκόσμιο κύπελλο ποδοσφαίρου γυναικών του 2007. Επίσης έχει παίξει για την ομάδα στους προκριματικούς αγώνες του κυπέλλου του 2011, σημειώνοντας τρία γκολ σε μια νίκη εντός έδρας εναντίον της Γεωργίας με 5-0, στις 26 Νοεμβρίου 2009.

## Παραπομπές


Κατηγορία:Ελληνίδες ποδοσφαιρίστριες
Μικαΐλ Ακιμένκο

Ο **Μιχαΐλ Σεργκέιεβιτς Ακιμένκο** (ρωσ. *Михаил Сергеевич Акименко*, γενν. 6 Δεκεμβρίου 1995, Καμπαρντίνο-Μπαλκάρια) είναι Ρώσος αθλητής του στίβου, ο οποίος εξειδικεύεται στο αγώνισμα του άλματος εις ύψος.

Έχει κερδίσει το χρυσό μετάλλιο στο Παγκόσμιο Πρωτάθλημα Στίβου Εφήβων 2014 στο Γιουτζίν, με άλμα στα 2.24 μέτρα. 

Στο Τσεμποκσάρι το 2019 έκανε άλμα στα 2.33 μέτρα. Στις 10 Σεπτεμβρίου 2019 έγινε αποδεκτός στους Εξουσιοδοτημένους Ουδέτερους Αθλητές ώστε να συμμετάσχει στο Παγκόσμιο Πρωτάθλημα Στίβου 2019, όπου εκεί κέρδισε το ασημένιο μετάλλιο, με άλμα στα 2.35 μέτρα.

## Παραπομπές


## Εξωτερικοί σύνδεσμοι
* Ο 

Κατηγορία:Ρώσοι αθλητές του στίβου
Κατηγορία:Άλτες του ύψους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Βάσω Κυδωνάκη

Η **Βασιλική Κυδωνάκη** (γεννηθείσα στις 26 Μαρτίου 1993), γνωστή επίσης και ως **Βάσω Κυδωνάκη**, είναι Ελληνίδα ποδοσφαιρίστρια. Αγωνίζεται στον ΟΦΗ από το 2010 με την κύρια εθνική ομάδα, με την οποία έχει κάνει 18 εμφανίσεις και έχει βάλει 1 γκολ. Επίσης, το 2010 και το 2011 έδωσε αγώνες και με την εθνική Ελλάδας κάτω των 19, όπου έκανε 6 εμφανίσεις και έβαλε ένα γκολ.

## Παραπομπές


## Εξωτερικοί σύνδεσμοι
* Προφίλ στο uefa.com
* 

Κατηγορία:Ελληνίδες ποδοσφαιρίστριες
Ελένη Μάρκου

Η **Ελένη Μάρκου** (γεννημένη στις 29 Μαρτίου 1995) είναι Ελληνίδα ποδοσφαιρίστρια, η οποία αγωνίζεται στη Ελβετία στην ομάδα FC Zurich παλιότερα έχει αγωνιστεί για λογαριασμο των Apollon Ladies FC και στον ΠΑΟΚ. Έχει αγωνιστεί με την Εθνική Ελλάδας Κ-19 και αγωνίζεται από το 2014 στην κύρια ομάδα.  Το 2016 βραβεύτηκε ως η καλύτερη παίκτρια των κολλεγίων της Αμερικής.

## Βραβεύσεις

; Απόλον Λέιντις Φ.Κ.

**Βραβεύσεις**

* Παγκύπριο πρωτάθλημα (1): 2018-2019

; ΠΑΟΚ

**Βραβεύσεις**

* Πρωτάθλημα Ελλάδας ποδοσφαίρου γυναικών (2): 2012-13, 2014-2015

## Εξωτερικοί σύνδεσμοι
* 

Κατηγορία:Ελληνίδες ποδοσφαιρίστριες
Δανάη-Ελένη Σιδηρά

Η **Δανάη-Ελένη Σιδηρά** (γεννημένη στις 14 Ιανουαρίου 1991) είναι Ελληνίδα ποδοσφαιρίστρια αγωνιζόμενη στον Παναθηναϊκό. 

## Βραβεύσεις

; Απόλλων Λεμεσού

**Νικητής**

* Παγκύπριο πρωτάθλημα γυναικείου ποδοσφαίρου (5): 2013-14, 2014-15, 2015-16, 2016-17, 2018-19
* Κυπριακό Κύπελλο Γυναικών (5): 2014, 2015, 2016, 2017, 2018

## Παραπομπές


## Εξωτερικοί σύνδεσμοι
* 
* Προφίλ στο uefa.com
* 

Κατηγορία:Ελληνίδες ποδοσφαιρίστριες
Μαρία Παλαμά

Η **Μαρία Παλαμά** (γεννημένη στις 14 Ιουνίου 2000) είναι Ελληνίδα ποδοσφαίριστρια, αγωνιζόμενη στην εθνική Ελλάδας γυναικών και την DVTK.

## Σταδιοδρομία

### Σε επίπεδο συλλόγων
Αφού έκανε το ντεμπούτο της σε νεαρή ηλικία στο ποδοσφαιρικό πρωτάθλημα γυναικών της Ελλάδας, αγωνιζόμενη στις ομάδες του Σεπολιακού και τη Γλυφάδα, ύστερα εντάχθηκε στις Ελπίδες Καρδίτσας και το καλοκαίρι του 2017 υπέγραψε με τον ΠΑΟΚ  , πρωταθλήτρια Ελλάδας για τη σεζόν του 2017-2018. Έκανε το διεθνές ντεμπούτο της στο ΟΥΕΦΑ Τσάμπιονς Λιγκ Γυναικών στις 28 Αυγούστου 2017, κατά την προκριματική φάση του πρωταθλήματος 2017-2018, όπου ο ΠΑΟΚ κέρδισε την βοσνιακή ΣΦΚ 2000 με 3-0 , ενώ στις 14 Ιανουαρίου 2018 σκόραρε ένα γκολ σε μια νίκη με 6-0 εναντίον του ΟΦΗ  . 

Κατά τη διάρκεια της μεταγραφικής περιόδου του καλοκαιριού το 2018 αποφάσισε να μετακομίσει στο εξωτερικό, υπογράφοντας συμβόλαιο με την Έμπολι για να παίξει την επόμενη σεζόν  Έκανε το ντεμπούτο της στο πρωτάθλημα στις 14 Οκτωβρίου 2018, σε μια νίκη εναντίον της Φορτιτούντο Μοτσεκάνε με 2-1. 

Τον Ιούλιο του 2020 ανακοινώθηκε από την ουγγρική, DVTK. Εκεί αγωνίζεται έως σήμερα στο κέντρο της άμυνας φορώντας για αριθμό φανέλας το 10. 

### Σε επίπεδο εθνικής ομάδας
Το 2016 η Παλαμά εντάχθηκε στην εθνική Ελλάδας Κ17 για να συμμετάσχει σε αγώνες για τη προκριματική φάση του Ευρωπαϊκού πρωταθλήματος ποδοσφαίρου γυναικών 2017. Συμμετείχε και στους έξι προκριματικούς αγώνες που έδωσε η εθνική Ελλάδας Κ17. 

Συμμετείχε σε προκριματικούς αγώνες για το ευρωπαϊκό πρωτάθλημα ποδοσφαίρου γυναικών Κ-19 2019 στην Σκωτία.    

: ΠΑΟΚ: 2017-2018 

## Παραπομπές


Κατηγορία:Ελληνίδες ποδοσφαιρίστριες
Αγέλη (κυνοειδή)

[thumb|250px|Οι αγέλες λύκων συχνά λειτουργούν συνεργάσιμα, όπως σε αυτό το κυνήγι [Αμερικανικός βίσονας|βίσονα στο Εθνικό Πάρκο Γιέλοουστοουν.]]
thumb|Αγέλη από κογιότ στο Εθνικό Πάρκο Γιέλοουστοουν
[thumb|250px|Κυνηγετική αγέλη [Λυκάων (ζωολογία)|λυκαόνων]]
thumb|250px|Κατανομή μεγέθους αγέλης του λυκάονος.

**Αγέλη** είναι μια κοινωνική ομάδα ομοειδών κυνιδών. Δεν διαμορφώνουν αγέλες όλα τα είδη κυνιδών· όπως για παράδειγμα, μικροί κυνίδες όπως η κόκκινη αλεπού. Το μέγεθος της αγέλης και η κοινωνική συμπεριφορά μέσα στις αγέλες ποικίλλουν μεταξύ των ειδών.

## Συμπεριφορά αγέλης σε συγκεκριμένα είδη
Οι λυκάονες (*Lycaon pictus*) ζουν και κυνηγούν σε αγέλες. Τα αρσενικά βοηθούν στο μεγάλωμα των νεογνών και παραμένουν με την αγέλη τους όλη τους τη ζωή, ενώ τα θηλυκά αφήνουν την εκ γεννήσεως αγέλη τους στην ηλικία των δυόμισι ετών περίπου για να ενωθούν με μία αγέλη χωρίς θηλυκά. Τα αρσενικά ξεπερνούν τα θηλυκά σε μία αγέλη και συνήθως μόνο ένα θηλυκό αναπαράγεται με όλα τα αρσενικά. Οι λυκάονες δεν θέλουν να έχουν εδαφική κυριαρχία, και κυνηγούν συνεργάσιμα στις αγέλες τους, καταδιώκουν μεγάλα θηράματα και τα ξεσχίζουν. Συνεργάζονται στη φροντίδα των τραυματισμένων και αρρώστων μελών της αγέλης καθώς και των νεαρών.

Οι γκρίζοι λύκοι (*Canis lupus*) ζουν συνήθως σε αγέλες που αποτελούνται από τους ενήλικες γονείς και τους απογόνους τους των ίσως τελευταίων 2 ή 3 ετών. Οι ενήλικοι γονείς συνήθως δεν σχετίζονται και άλλοι μη σχετικοί λύκοι μερικές φορές μπορεί να ενταχθούν στην αγέλη. Οι λύκοι συνήθως κυνηγούν σε αγέλες, αλλά κυνηγούν μόνοι τους τους ανοιξιάτικους και καλοκαιρινούς μήνες όταν υπάρχει αφθονία στα θηράματα. Βρίσκονται τόσο στην Ευρασία όσο και στη Βόρεια Αμερική.

Τα μελανόραχο τσακάλια (*Canis mesomelas*) στη μεσημβρινή και ανατολική Αφρική και τα κογιότ (*Canis latrans*) που βρίσκονται μόνο στη Βόρεια Αμερική έχουν έναν μοναδικό μακροχρόνιο σύντροφο, αλλά συνήθως κυνηγούν μόνα τους ή σε ζευγάρια. Επ' αμφοτέρων οι δύο γονείς φροντίζουν για τα νεαρά, και οι γονείς και οι παρόντες απόγονοί τους είναι η αγέλη. Περιστασιακά συνεργάζονται σε μεγαλύτερες αγέλες για να κυνηγήσουν μεγάλα θηράματα.

Ο αιθιοπικός λύκος (*Canis simensis*) έχει διαφορετική κοινωνική συμπεριφορά από τον γκρίζο λύκο: τα μέλη της αγέλης κυνηγούν μόνα τους για τρωκτικά, και ενώνονται κυρίως για να υπερασπιστούν την επικράτειά τους από άλλες αγέλες.

## Η κοινωνική δυναμική και η ιεραρχία μιας αγέλης γκρίζων λύκων
* Ο Μοναχικός Λύκος
* Οι Άλφα (Αναπαραγωγικό Ζευγάρι)
* Οι Βήτα
* Λύκοι Μέσης Κατάταξης
* Οι Ωμέγα
* Τα Κουτάβια

## Παραπομπές


Κατηγορία:Κυνίδες
Κατηγορία:Λύκος
Ευγενία Καπνίστ

Γεννημένη στην Ελλάδα , η **Ευγενία Καπνίστ** ήταν ποιήτρια ελληνο-ρωσικής καταγωγής που έγραφε στα γαλλικά. 

## Βιογραφία
Ήταν κόρη του κόμη Πιοτρ Καπνίστ και απόγονος της οικογένειας Στένμποκ-Φέρμορ . Ανατράφηκε στη Γαλλία και ζούσε κατά διαστήματα στην Ελλάδα, τη Ρωσία και τη Γαλλία. Ανακαλύπτει πολύ νωρίς την ποίηση του Αντρέ Σενιέ. Ήταν ένθερμη υποστηρικτής της εξέγερσης της Κρήτης το 1897 και της ένωσης της με την Ελλάδα. Έγραψε *έναν ύμνο για τους Έλληνες που πέθαναν στις μάχες του Ολύμπου το 1897* . Μαζί με την αδερφή της Ίντα, ήταν μέλος του Διεθνούς Κογκρέσου Αρχαιολογίας που έλαβε χώρα στην Αθήνα το 1905. Ενδιαφερόταν επίσης για την κατάσταση των κρατουμένων. Το 1902 μίλησε για τις ελληνικές φυλακές και το Σεπτέμβριο του 1905 συμμετείχε στο Διεθνές Συνέδριο Σωφρονισμού στη Βουδαπέστη.  

## Έργα
* *L'Acropole*, ποιήματα, 1908
* *Prométhée*, λυρικό δράμα, Παρίσι, Συλλογή της Ποίησης, 1909
* *Les prisons du Palamède à Nauplie*, discours prononcé à la salle du Parnasse à Athènes, 31 Μαρτίου 1902, Αθήνα, Βασιλικό Τυπογραφείο Ραφτάνη-Παπαγεωργίου, 1902.

## Παραπομπές


## Εξωτερικοί σύνδεσμοι

* Ανακοίνωση από τον Αλφόνς Σεσέ, ακολουθούμενη από μερικά ποιήματα 

Κατηγορία:Ελληνίδες ποιήτριες
Κατηγορία:Νεοέλληνες ποιητές
Ρωμύλος και Ρώμος (Ρούμπενς)

Ο ***Ρωμύλος και Ρώμος*** είναι πίνακας του φλαμανδού καλλιτέχνη Πέτερ Πάουλ Ρούμπενς. Στεγάζεται στην Πινακοθήκη Καπιτωλίου στη Ρώμη της Ιταλίας. Απεικονίζει τους αδελφούς Ρωμύλο και Ρώμο να τους φροντίζει μία λύκαινα. Ο πίνακας δείχνει επίσης τον θεό του ποταμού Τίβερη να κάθεται στο πιθάρι του, έναν δρυοκολάπτη που προσέχει τα δίδυμα φέρνοντάς τα φαγητό, και έναν ποιμένα που ανακαλύπτει τα βρέφη.

Κατηγορία:Πίνακες που απεικονίζουν ελληνικούς μύθους
Κατηγορία:Πίνακες του Πέτερ Πάουλ Ρούμπενς
Κατηγορία:Εκθέματα των Μουσείων του Καπιτωλίου (Ρώμη)
Χαρούλα Δημητρίου

Η **Χαρά (Χαρούλα) Δημητρίου** (γεννημένη στις 12 Απριλίου 1990 στον Αχέροντα Θεσπρωτίας) είναι Ελληνίδα ποδοσφαιρίστρια του Παναθηναϊκού. Αγωνίζεται ως μέσος και έχει εμφανιστεί στην εθνική ομάδα γυναικών της Ελλάδας.

Στα 10 της πήγε σε ακαδημία στον Αχεροντα όπου συνέχισε ,ώσπου το 

2007 ξεκίνησε την ποδοσφαιρική της καριέρα από τον ΑΣ Βόλος 2004. Το 2009 μεταγράφηκε στον ΠΑΟΚ, όπου και παρέμεινε για επτά χρόνια. Το 2016 αποκτήθηκε από τη γερμανική Ζιντελφίνγκεν και παρέμεινε στη Γερμανία αγωνιζόμενη στην Κλόπενμπουργκ. Επέστρεψε στην Ελλάδα όπου αγωνίστηκε και πάλι στον ΠΑΟΚ, συνέχισε στον Αγροτικό Αστέρα Ευόσμου Θεσσαλονίκης και το 2021 μεταγράφηκε στον Παναθηναϊκό. Είναι μέλος της Εθνικής ομάδας ποδοσφαίρου Γυναικών. Είναι πτυχιούχος του τμήματος Επιστήμης Φυσικής Αγωγής και Αθλητισμού και κάτοχος του γερμανικού διπλώματος Οffice Manager.

## Σταδιοδρομία
Η Δημητρίου έχει κληθεί στην ελληνική εθνική ομάδα για τους προκριματικούς αγώνες του Παγκοσμίου Κυπέλλου Ποδοσφαίρου 2019. Η Ελλάδα απέτυχε να προκριθεί.

## Παραπομπές
https://athletestories.gr/author/charoula-dimitriou/

## Εξωτερικοί σύνδεσμοι
* 
* 

Κατηγορία:Ελληνίδες ποδοσφαιρίστριες
Κατηγορία:Ποδοσφαιρίστριες ΠΑΟ
Κατηγορία:Ποδοσφαιρίστριες Εθνικής Ελλάδας
Κατηγορία:Έλληνες ποδοσφαιριστές στο εξωτερικό
S/2004 S 31

**S/2004 S 31** είναι η προσωρινή ονομασία ενός φυσικού δορυφόρου του Κρόνου και μέλος της ομίάδας Ινουίτ . Η ανακάλυψη ανακοινώθηκε από τους Scott S. Sheppard, Ντέιβιντ Τζούιτ και Τζαν Κλέυνα στις 8 Οκτωβρίου του 2019, βασιζόμενοι σε παρατηρήσεις που έγιναν μεταξύ 12 Δεκεμβρίου 2004 και 22 Μαρτίου του 2007.  

Ο S/2004 S 31 έχει διάμετρο περίπου 4 χιλιομέτρων και περιφέρεται γύρω από τον Κρόνο σε μέση απόσταση 17,568 Gm, μέσα σε 869,65 ημέρες, με κλίση 48,8° προς την εκλειπτική και με εκκεντρότητα 0,240.  

## Παραπομπές

`

Κατηγορία:Φυσικοί δορυφόροι Κρόνου
Αμανβιλέ

Το **Αμανβιλέ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Λανουζέι

H **Λανουζέι** είναι Δήμος της Ιταλικής Επαρχίας της Ολιάστρα, στην Περιφέρεια Σαρδηνία στην Ιταλία, αποσπάστηκε από την Επαρχία του Νουόρο (2005). Ο πληθυσμός της πόλης είναι 5.812 κάτοικοι και η πυκνότητα του πληθυσμού 110 κάτοικοι ανά τετραγωνικό χιλιόμετρο (2004). 

## Παραπομπές
 		


Κατηγορία:Πόλεις της Σαρδηνίας
Κατηγορία:Δήμοι της Επαρχίας του Νουόρο
Πανόραμα Εύβοιας

Το **Πανόραμα** είναι πεδινός οικισμός των Φύλλων στην Περιφερειακή Ενότητα Ευβοίας.

## Γενικά στοιχεία
Το Πανόραμα βρίσκεται στην κεντρική Εύβοια, σε υψόμετρο 80 μέτρα ενώ απέχει περίπου 16 χιλιόμετρα νοτιοανατολικά της Χαλκίδας και 8 χιλιόμετρα νοτιοανατολικά  της Ερέτριας. Νότια του χωριού είναι ο Νότιος Ευβοϊκός κόλπος και περνάει η ΕΟ Χαλκίδας - Αλιβερίου. 

Ως οικισμός αναφέρεται επίσημα το 1981 να απογράφεται στην τότε κοινότητα Φύλλων. Σύμφωνα με το πρόγραμμα ''Καλλικράτης'' μαζί με το Καμάρι, τη Μονή Αγίου Γεωργίου Άρμα και τα Φύλλα αποτελούν την τοπική κοινότητα Φύλλων που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 έχει 93 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
S/2004 S 29

O **Κρόνος LX** είναι ένας φυσικός δορυφόρος του πλανήτη  Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Jan Kleyna στις 7 Οκτωβρίου του 2019, και βασίστηκε σε παρατηρήσεις που έγιναν μεταξύ 12 Δεκεμβρίου του 2004 και 17 Ιανουαρίου του 2007.  Πήρε το επίσημο όνομά του στις 10 Αυγούστου του 2021. Η αρχική προσωρινή ονομασία που του είχε δοθεί ήταν **S/2004 S 29**.

Ο Κρόνος LX έχει διάμετρο περίπου 4 χιλιομέτρων και περιφέρεται γύρω από τον Κρόνο σε μέση απόσταση 16,981 Gm, σε 826,44 ημέρες, με κλίση 45,1° προς την εκλειπτική και με εκκεντρότητα 0,440.  

## Παραπομπές


Κατηγορία:Φυσικοί δορυφόροι Κρόνου
Καμάρι Εύβοιας

*Για συνώνυμους οικισμούς στην Ελλάδα δείτε το λήμμα: [[Καμάρι]]*

Το **Καμάρι**, επίσημα *Καμάριον*, είναι ημιορεινό χωριό της Περιφερειακής Ενότητας Ευβοίας σε υψόμετρο 280 μέτρα.

## Γενικά στοιχεία
Το Καμάρι βρίσκεται στην κεντρική Εύβοια, σε απόσταση (οδηγική) περίπου 16 χλμ. ανατολικά της Χαλκίδας. Νοτιοανατολικά από το χωριό περνάει ο χείμαρρος Άθερος ενώ νοτιοδυτικά υψώνεται ο «βράχος Καμαρίου» (υψομ. 471 μέτρα) που αποτελεί αναρριχητικό πεδίο. Στα νότια βρίσκεται η ιστορική μονή του Αγίου Γεωργίου Άρμα που πιθανολογείται ότι ιδρύθηκε το έτος 1141 και από το 1921 έχει χαρακτηριστεί ως ιστορικό διατηρητέο μνημείο. Διασώζεται το καθολικό της μονής που είναι εγγεγραμμένος σταυροειδής ναός με τρούλο, ενώ ο νάρθηκας που πιθανολογείται ότι αγιογραφήθηκε το 1637 αποτελεί μεταγενέστερη προσθήκη. 

Ως οικισμός αναφέρεται επίσημα το 1908 στο ΦΕΚ 28Α - 08/02/1908 να προσαρτάται στον τότε δήμο Χαλκιδέων. Σύμφωνα με το πρόγραμμα ''Καλλικράτης'' μαζί με το Πανόραμα, τη Μονή Αγίου Γεωργίου Άρμα και τα Φύλλα αποτελούν την τοπική κοινότητα Φύλλων που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 έχει 22 μόνιμους κατοίκους.

## Παραπομπές


## Εξωτερικοί σύνδεσμοι

* Αναρριχητικό Πεδίο: Καμάρι, Εύβοια από τον ιστότοπο του Ε.Ο.Σ. Χαλκίδας

Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων
Γυναικείο ποδόσφαιρο

μικρογραφία|250x250εσ|Λυκειακό γυναικείο ποδόσφαιρο στις ΗΠΑ (2019)
Το **γυναικείο ποδόσφαιρο**, γνωστό και ως **ποδόσφαιρο γυναικών**, είναι το σημαντικότερο ομαδικό άθλημα που παίζεται από γυναίκες σε όλο τον κόσμο. Παίζεται σε επαγγελματικό επίπεδο σε πολλές χώρες σε όλο τον κόσμο και υπάρχουν 196 εθνικές ομάδες ανά τον κόσμο.

Η ιστορία του γυναικείου ποδοσφαίρου ανάγεται αρκετούς αιώνες πριν και υπάρχουν διάφορες σημαντικές εθνικές και διεθνείς οργανώσεις. Το γυναικείο ποδόσφαιρο έχει αντιμετωπίσει πολλά εμπόδια στην ιστορία του. Η πρώτη ομάδα δημιουργήθηκε στη Σκωτία στο Εδιμβούργο από την σουφραλέζα Helen Mathious γνωστή ως Mrs Graham και ήταν η Mrs Graham XI ,στην οποία αγωνίστηκε και η ίδια ως τερματοφύλακας.Το πρώτο παιχνίδι έγινε το 1881 στο Εδιμβούργο στη Σκωτία μεταξύ της Mrs Graham XI και μιας άλλης με 12.000 θεατές.Ο αγώνας αναγνωρίστηκε ως διεθνής μεταξύ Σκωτίας και Αγγλίας .Η Mrs Graham XI νίκησε με σκορ 3-0.Αν και η πρώτη χρυσή εποχή του αθλήματος εμφανίστηκε στο Ηνωμένο Βασίλειο στις αρχές της δεκαετίας του 1920 (ένας αγώνας είχε   53.000 θεατές), το 1921 η Ποδοσφαιρική Ομοσπονδία της Αγγλίας απαγόρευσε τη διεξαγωγή αγώνων γυναικείου ποδοσφαίρου σε γήπεδα των συλλόγων-μελών της με την δικαιολογία ότι το ποδόσφαιρο είναι αρκετά ακατάλληλο για γυναίκες και δεν πρέπει να ενθαρύνονται.Μετα από κάποια χρόνια απαγορεύτικε και σε πολλές άλλες χώρες. Η απαγόρευση διήρκεσε μέχρι τον Ιούλιο του 1971.                         Δυστυχώς,εδώ και κάποια χρόνια στο Αφγανιστάν απαγορεύεται οι γυναίκες να παίζουν ποδόσφαιρο αλλά και γενικότερα να αθλούνται και πολλές Αφγανές ποδοσφαιρίστριες έχουν μεταναστεύσει σε άλλες χώρες.                      Οι γυναίκες έχουν ασχοληθεί με το ποδόσφαιρο και αθλήματα παρόμοια με αυτό εδώ και πάνω από 2 χιλιετίες.

Το πρώτο παγκόσμιο κύπελλο γυναικών έγινε το 1991 στην Κίνα.

Έγινε Ολυμπιακό άθλημα πρώτη φορά στους Ολυμπιακούς Αγώνες του 1996 

## Παραπομπές
Ελένη Μπένσον

Η **Ελένη (Μπένσον) Ρέτιγκ** (γεννήθηκε στις 12 Ιανουαρίου 1983) είναι Ελληνοαμερικανή πρώην ποδοσφαιρίστρια. Αγωνίστηκε ως αμυντικός.

Ήταν μέρος της ελληνικής ομάδας στους Θερινούς Ολυμπιακούς Αγώνες 2004. Σε επίπεδο συλλόγων, έπαιξε για τους Γέιλ Μπούλντογκς στις Ηνωμένες Πολιτείες.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Ηλιάνα Μόσχου

Η **Ηλιάνα Μόσχου** (γεννήθηκε στις 14 Νοεμβρίου 1976) είναι Ελληνοαμερικανίδα ποδοσφαίρστρια, η οποία αγωνίζεται ως τερματοφύλακας.

Συμμετείχε στην ελληνική ομάδα στους Ολυμπιακούς Αγώνες 2004. Σε επίπεδο συλλόγων, αγωνίστηκε για τους Καλιφόρνια Στορμ στις Ηνωμένες Πολιτείες. Η Μόσχου γεννήθηκε στην Ινδιανάπολη στις κεντροανατολικές Ηνωμένες Πολιτείες.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Αμαλία Λοσένο

Η **Αμαλία Λοσένο **(γεννήθηκε στις ) είναι Ελληνίδα πρώην ποδοσφαιρίστρια. Αγωνίστηκε ως μέσος.

Ήταν μέρος της ελληνικής ομάδας στους Ολυμπιακούς Αγώνες 2004. Σε επίπεδο συλλόγων, αγωνίστηκε για τους Γκονζάγκα Μπούλντογκς στις Ηνωμένες Πολιτείες.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Αλεξάνδρα Καββαδά

Η **Αλεξάνδρα Καββαδά** (γεννηθείσα την 1 Αυγούστου 1983 στο Γουέιμπαν της Μασαχουσέτης) είναι Ελληνίδα πρώην ποδοσφαιρίστρια. Αγωνίστηκε ως αμυντικός.

Ήταν μέρος της ελληνικής ομάδας στους Θερινούς Ολυμπιακούς Αγώνες 2004. Σε επίπεδο συλλόγων, αγωνίστηκε στην Γκρέιτερ Μπόστον των Ηνωμένων Πολιτειών.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Κατηγορία:Ποδοσφαιριστές στους Θερινούς Ολυμπιακούς Αγώνες 2004
Μαρία Γιατράκη

Η **Μαρία Γιατράκη** (γεννημένη στις 10 Ιουνίου 1980) είναι Ελληνοαμερικανίδα ποδοσφαίριστρια, τερματοφύλακας. Αγωνίστηκε στην εθνική ελληνική ομάδα στους Ολυμπιακούς Αγώνες 2004. Συμμετείχε σε αγώνες κολεγιακού ποδοσφαίρου, αγωνιζόμενη για τους Κονέκτικατ Χάσκις.

Η Γιατράκη γεννήθηκε στο Μπρούκλιν Χάιτς από Έλληνες μετανάστες. Αγωνίστηκε στους Κονέκτικατ Χάσκις στο πρωτάθλημα κολεγιακού ποδοσφαίρου. Μετά το κολέγιο, προσπάθησε να παίξει επαγγελματικά αλλά απορρίφθηκε, και εργάστηκε ως βοηθός προπονητής στους Κολούμπια Γιουνιβέρσιτι Λάιονς. Έκανε πολιτογράφηση το 2002 και εντάχθηκε στην ελληνική εθνική ομάδα. Ήταν μία από τις πολλές Ελληνοαμερικανίδες στην ομάδα.

## Παραπομπές


Κατηγορία:Αμερικανοί ελληνικής καταγωγής
Κατηγορία:Αμερικανίδες ποδοσφαιρίστριες (ΗΠΑ)
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ελληνίδες ποδοσφαιρίστριες
Δανάη Στράτου

Η **Δανάη Στράτου** είναι Ελληνίδα εικαστική καλλιτέχνιδα και πρώην επίκουρη καθηγήτρια καλών τεχνών. Γεννήθηκε στην Αθήνα το 1964.

## Βιογραφία
Η Στράτου σπούδασε καλές τέχνες στην Κεντρική Σχολή Τεχνών και Σχεδίου του Λονδίνου (σημερινό Σέντραλ Σαιντ Μάρτινς) από το 1983 έως το 1988. Ήταν επίκουρη καθηγήτρια στην Ανωτάτη Σχολή Καλών Τεχνών από το 2007 έως το 2012. Η Στράτου εκπροσώπησε την Ελλάδα στην 48η Μπιενάλε της Βενετίας το 1999 (και ήταν η πρώτη γυναίκα εκπρόσωπος της Ελλάδας σε 30 χρόνια). Επίσης εκπροσώπησε την Ελλάδα στο Φεστιβάλ της Αδελαΐδας στην Αυστραλία το 2012.

Είναι συνιδρύτρια του μη κερδοσκοπικού οργανισμού *Vital Space*. Η οργάνωση βασίζεται στην αρχή ότι τα έργα τέχνης μπορούν να αλλάξουν τον κόσμο προς το καλύτερο και «είναι αφιερωμένη στην έναρξη των έργων τέχνης, με σκοπό να καλύψει και να επηρεάσει ένα ευρύ και ποικίλο κοινό.»

## Αξιοσημείωτα έργα
Τα έργα της εκτίθενται στο Εθνικό Μουσείο Σύγχρονης Τέχνης. Έργα της εκτίθενται σε μουσεία και ιδιωτικές συλλογές στο Ισραήλ, στη Γαλλία, στις Ηνωμένες Πολιτείες και στην Αίγυπτο.

Το 1995 συνεργάστηκε με τη βιομηχανική σχεδιάστρια Αλεξάνδρα Στράτου και την αρχιτέκτονα Στέλλα Κωνσταντινίδη, δημιουργώντας το γλυπτό *Αναπνοή της Ερήμου* (*Desert Breath*) το 1997. Έχει μήκος 100.000 τετραγωνικών μέτρων και είναι σπειροειδές αμμώδες γλυπτό στην Ανατολική αιγυπτιακή Σαχάρα κοντά στη Ελ Γκούνα, μια παραθαλάσσια πόλη στις ακτές της Ερυθράς Θάλασσας.

Για τους Θερινούς Ολυμπιακούς Αγώνες του 2004 στην Αθήνα, το έργο της *Ο ποταμός της Ζωής* στο Εθνικό Μουσείο Σύγχρονης Τέχνης ήταν μέρος του διαπολιτισμικού έργου. Το έργο πρόβαλε επτά βίντεο σε επτά μεγάλες οθόνες εγκατεστημένες σε ένα κυκλικό δωμάτιο. Τα βίντεο γυρίστηκαν σε χρονικό διάστημα δέκα μηνών περίπου, ενώ τα γυρίσματα έλαβαν χώρα σε επτά μεγάλους ποταμούς από την ανατολή μέχρι τη δύση με την κάμερα να βρίσκεται για όλη την μέρα στην ίδια θέση για να καταγράψει την αδιάκοπη ροή και τον κοινό ρυθμό.

Το 2007, για τις ανάγκες του έργου της *"Cut – 7 dividing lines"* ταξίδεψε πάνω από 60.000 χιλιόμετρα, μαζί με τον τότε σύντροφο και πλέον σύζυγό της, Γιάνη Βαρουφάκη, για να φωτογραφίσουν επτά τείχη ασφαλείας που χωρίζουν ανθρώπινους πληθυσμούς. Τα έργα παρουσιάστηκαν στην γκαλερί *Ζουμπουλάκη* στην Αθήνα.

## Προσωπική ζωή
Είναι παντρεμένη με τον Γιάνη Βαρουφάκη, πρώην υπουργό Οικονομικών της Ελλάδας, οικονομολόγο και πολιτικό. Η μητέρα της είναι η Ελένη Πόταγα-Στράτου, καλλιτέχνιδα με καταγωγή από τη Βυτίνα. Ο πατέρας της είναι ο Φαίδων Στράτος, καταγόμενος από την επιχειρηματική οικογένεια Στράτου, η οποία ίδρυσε την Πειραϊκή-Πατραϊκή βιομηχανία κλωστοϋφαντουργίας με έδρα την Πάτρα. Πιθανολογείται ότι η Στράτου είναι η Ελληνίδα φοιτήτρια που ενέπνευσε το επιτυχημένο τραγούδι *Common People* των Pulp".

## Παραπομπές


Κατηγορία:Έλληνες καλλιτέχνες
Μονή Αγίου Γεωργίου Άρμα

Η **Μονή Αγίου Γεωργίου «του Αρμά»** βρίσκεται στην κεντρική Εύβοια σε υψόμετρο 340 μέτρα και σε απόσταση περίπου 16 χλμ. Α.-ΝΑ. από την Χαλκίδα. Είναι κτισμένη σε περιοχή με πολλά πεύκα και ελιές, με τα κτίσματα και τον  περιβάλλοντα χώρο να καταλαμβάνουν συνολική έκταση 2,5 στρεμμάτων. Απέχει 10 χλμ. Α. της κωμόπολης Φύλλα και 8 χλμ. Β.-ΒΔ. της Ερέτριας.

## Ιστορία
Η ακριβής ημερομηνία ίδρυσης του μοναστηριού δεν είναι τεκμηριωμένη. Πιθανολογείται ότι ιδρύθηκε το 1141 (αρμα΄=1141), ενώ επιγραφή εντοιχισμένη στην εξωτερική πλευρά του ανατολικού τοίχου αναφέρει ως έτος ιδρύσεως το ΖΡΜΕ = 7145 από κτίσεως κόσμου, δηλαδή το 1637. Σήμερα, το καθολικό αποτελείται από τον κυρίως ναό και το νάρθηκα που συνδέονται με στενό ορθογώνιο μεταβατικό χώρο. Ο κυρίως ναός κατατάσσεται αρχιτεκτονικά «*στον τύπο του σύνθετου τετρακιόνιου εγγεγραμμένου σταυροειδούς με τρούλο*». Η μονή από το 1921 έχει χαρακτηριστεί ως ιστορικό διατηρητέο μνημείο και υπάγεται θρησκευτικά στην Ιερά Μητρόπολη Χαλκίδος, Ιστιαίας και Βόρειων Σποράδων. Την περίοδο της τουρκοκρατίας υπήρξε πνευματικό κέντρο της ευρύτερης περιοχής. Από το 1961 απογράφεται ως οικισμός της κοινότητας Φύλλων και σύμφωνα με το πρόγραμμα ''Καλλικράτης'' μαζί με τα Φύλλα, το Καμάρι και το Πανόραμα αποτελούν την τοπική κοινότητα Φύλλων που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 έχει ως μόνιμους κατοίκους 3 μοναχούς.

## Παραπομπές


Κατηγορία:Μονές της περιφερειακής ενότητας Ευβοίας
Κατηγορία:Δήμος Χαλκιδέων
Γυρίσματα Εύβοιας

Τα **Γυρίσματα** είναι συνοικισμός του Αφρατίου στην Περιφερειακή Ενότητα Εύβοιας.

## Γενικά στοιχεία
Τα Γυρίσματα βρίσκονται στην κεντρική Εύβοια ανατολικά του ποταμού Λήλα. Απέχουν (οδικά) 9 χιλιόμετρα ανατολικά της Χαλκίδας και 4 χιλιόμετρα βορειοανατολικά από το Αφράτι. Αναφέρονται επίσημα το 1991 να προσαρτώνται στην τότε κοινότητα Αφρατίου. Σύμφωνα με το πρόγραμμα ''Καλλικράτης'' μαζί με το Αφράτι και τις Λεχριές αποτελούν την τοπική κοινότητα Αφρατίου που υπάγεται στη δημοτική ενότητα Ληλαντίων του Δήμου Χαλκιδέων και σύμφωνα με την απογραφή του 2011 έχει 11 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Χαλκιδέων